# SOTE-ammattihenkilöllä on työtehtävän edellyttämä lääkehoidon osaaminen -työryhmä, kokous 3/2021

**Aika:** 24.5.2021 klo 13.00

**Paikka**: Teams -kokous

**Muistio**

1. Kokouksen avaus

Puheenjohtaja avasi kokouksen. Puheenjohtaja toimii samalla sihteerinä.

1. Emilia Laukkanen esitteli Turvallinen lääkehoito -oppaan implementointia

Opas on suositus, mutta siinä on huomioitu myös lainsäädännön vaateet. Suosituksia voidaan joutua soveltamaan, mutta tähän tulee olla perusteet. Oppaan merkittävin muutos on lääkehoitosuunnitelman mallipohja. Oppaassa on myös huomioitu sosiaali- ja terveydenhuollon ulkopuoliset yksiköt ja tarkennettu eri ammattiryhmien osaamisen varmistamista ja oikeuksia lääkehoidon toteuttamiseen.

Oppaan jalkauttamisen apuna on järjestetty useita webinaareja yhdessä Potilas- ja asiakasturvallisuuskeskuksen ja ammattiliittojen kanssa. Yhteistyötä on tehty myös No Harm Bothnia -seminaareissa ja LOVe -asiantuntijoiden kanssa. Maaliskuussa on julkaistu Sic! -verkkolehti ja pro gradu -tutkielma on tulossa. Syksylle on suunnitteilla työpajoja, joiden teemana on lääkehoitosuunnitelman laatiminen. Fimea.fi -sivustolla julkaistaan UKK -palsta, jossa julkaistaan usein kysyttyjä kysymyksiä ja niihin vastauksia.

Emilia Laukkanen ehdotti seuraavia yhteistyökuvioita:

* Tiedon jakaminen
* Kokemuksia lääkehoitosuunnitelman laatimisesta, esim. kiertoartikkeli
* Lääkehoitosuunnitelman jalkauttamisen tarkastuslista
* Työpajojen suunnitteluun osallistuminen, esim. pienryhmien vetäminen

Kokouksessa nousi hedelmällistä keskustelua lääkkeenantoluvista ja eri ammattiryhmien osallistumisesta lääkehoidon toteutukseen. Esille nousi kysymys siitä, onko lääkehoidon kurssien tarjoajille tulossa kriteerejä. LOVen lisäksi tulee tarjota myös muuta koulutusta. Tällä hetkellä kukaan ei säätele kurssien sisältöjä.

Emilia Laukkaselta kysyttiin, onko Turvallinen lääkehoito -oppaasta tulossa käännöstä englanniksi. Nykyisin on lisääntyvin määrin tarvetta tälle. Emilia selvitti asiaa, mutta STM:ssä ei ole vielä tietoa siitä, kenelle Turvallinen lääkehoito -oppaaseen liittyvät asiat osoitetaan jatkossa. Emilia on kuitenkin välittänyt heille toiveen oppaan kääntämisestä englannin kielelle ja kertonut perustelut.

Työryhmä voi yhdessä miettiä, mikä olisi sopivin yhteistyömuoto.

1. Viestintäsuunnitelman päivitys

Petra Tirkkonen osallistui kokoukseen Lääkealan viestijät -työryhmästä. Viestintäsuunnitelma on päivityksen alla. Tarkoituksena ei ole kirjoittaa suunnitelmaa uudelleen, vaan päivittää tarvittavin osin. Perustekstit on päivitetty vastaamaan uutta strategiaa.

Kohderyhmänä on verkostojen välinen viestintä, viestintä lääkkeiden käyttäjille ja kuluttajille sekä viestintä sosiaali- ja terveydenhuollon ammattilaisille.

Petra Tirkkonen pyysi työryhmältä ajatuksia uudelle viestintäsuunnitelmalle. Työryhmä korosti seuraavia:

* + päällekkäisen työn välttäminen
	+ hyödynnetään kanavia, jotka ovat kohderyhmien käyttämiä
	+ materiaalin tulee olla helposti käytettävää, jota sosiaali- ja terveydenhuollon ammattilaiset pystyvät käyttämään työssään
	+ julkaisuvaiheessa materiaalin tulee olla selkokielistä
	+ sosiaalihuollon ammattilaiset eivät välttämättä tunne terveydenhuollon sanastoa
	+ saavutettavuuden direktiivi tulee huomioida
	+ tulee huomioida erilaiset viestinnän kanavat, sillä kaikki sosiaali- ja terveydenhuollon ammattilaiset eivät käytä sosiaalisen median kanavia ja työssä ja vapaalla voidaan käyttää eri kanavia
1. Toimintasuunnitelma

Keskusteluun nousi lääkitysturvallisuuden johtaminen ja lääkehoidon teoriaosaamisen varmistamista tarjoavien verkkokurssien sisältä ja laatu. Voidaanko osaamisen varmistaminen katsoa lääkkeinformaatioverkoston alaisen työryhmän tehtäväksi? Toisaalta lääkehoidon osaamisen varmistaminen perustuu lääkeinformaatioon.

15.6. on lääkeinformaatioverkoston koordinaatiotyöryhmän kokous ja puheenjohtaja nostaa tämän kysymyksen esille.

Toimintasuunnitelmaan nostetaan ehdotuksia hankkeista, joita voi toteuttaa. Työryhmän ei tarvitse sitoutua itse hankkeiden vetämiseen, vaan niille etsitään toteuttamistapoja (esim. opinnäytetyöt).

1. Seuraava kokous

 16.6.2021 klo 13.00

1. Kolme nostoa
2. Emilia Laukkasen osallistuminen työryhmän kokoukseen ja hedelmälliset keskustelut hänen kanssaan
3. Keskustelut toimintasuunnitelman sisällöstä
4. Viestintätyöryhmän jäsenen osallistuminen kokoukseen
5. Kokouksen päättäminen

Puheenjohtaja päätti kokoukseen n. klo 15.08

# Osallistujat:

Etelä-Karjalan sosiaali- ja terveyspiiri, Katri Melto-Ojalainen (pj)

Etelä-Savon sosiaali- ja terveyspalvelujen kuntayhtymä, Saila Hirvonen

Suomen Farmasian Opiskelijajärjestöt ry, Noora Hämäläinen

Åbo Akademi, Outi Salo-Ahen

Yliopiston Apteekki, Martina Suominen

Suomen Proviisoriyhdistys ry,Teemu Ali-Kovero

Metropolia ammattikorkeakoulu, Tiia Saastamoinen

Tehy ry, Mervi Finkman

Helsingin yliopisto, Niina Mononen

Suomen Medisiinariliitto-Finlands Medicinarförbund ry, Jaakko Kataja

Pirkanmaan sairaanhoitopiiri, sairaala-apteekki, Maaria Kankaanpää

Sairaanhoitajaliitto, Liisa Karhe

Suomen Farmasialiitto, Sanna Passi

Pohjois-Pohjanmaan sairaanhoitopiiri, Sami Sneck (varapj)

Rinnakkaislääketeollisuus ry, Terhi Palinsaari-Riippa

Suomen Syöpäpotilaat ry, Annika Laakso

Turun kaupunki Hyvinvointiala, Riitta Karjalainen

HUS Yhtymähallinto ja HUS apteekki, Lotta Schepel

Potilas- ja asiakasturvallisuuden kehittämiskeskus, Jenni Isotalo

Fimea, Emilia Laukkanen

Lääketeollisuus ry, Petra Tirkkonen